**ГЛОССАРИЙ**

**Акционерлік қоғам** – жарғылық қоры акционерлердің арасында таратылған акциялардың белгілі бір санына бөлінген заңи тұлға, акциялардың саны олардың пайдадан өзінің үлесін алу құқығын куәландырады.

**Акция** – акционерлік қоғам шығаратын және акционерлік қоғамды басқаруға қатысуға, ол бойынша дивиденд және акционерлік капиталына қатысатын және иеленушісіне қоғам таратылған жағдайда оның мүлкінің құқықтарды куәландыратын бағалы қағаз.

**Ақша** – сатып алу- сатуда құн өлшемі болып табылатын және тауарларды айырбастау кезінде жалпыға ортақ балама рөлін атқаратын металл немесе қағаз белгілер, ерекше тауар.

**Ақша рыногы** – қысқа мерзімді (бір жылға дейін) өтімді қаржы құралдары рыногы.

**Амортизациялық аударымдар** – негізгі құрал – жабдықтың тозығын толтыру үшін, яғни оны ұдайы жаңғырту үшін осы құрал-жабдық құнының бір бөлігін аудару.

**Аннуитет** – дүркін-дүркін төленетін ақшалай сома (жарна, рента немесе табыс).

**Бағалы қағаздар** – иеленушілеріне мүліктік құқық және белгілі бір ақшалай сома алуға құқық беретін ақша немесе тауар құжаттары. Бағалы қағаздарға акциялар, облигациялар және бағалы қағаздардың заңнамалық актілерімен айқындалған өзге де түрлері жатады.

**Бағалы қағаздар рыногы** – бағалы қағаздар сатып алынатын және сатылатын рынок.

**Бағалы қағаздар рыногының кәсіби қатысушылары** - өз қызметін акционерлік қоғамның ұйымдық-құқықтық нысанында жүзеге асыратын және бағалы қағаздар рыногында лицензиясы бар заңи тұлғалар.

**Банкроттық** – қаржылық күйреу, жұтау, жоспардың күйреуі.

**Бизнес** – пайда беретін экономикалық қызмет; баюдың көзі болып табылатын табыс әкелетін кез келген қызмет түрі (іс, кәсіп, кәсіпкерлік және басқалары).

**Бизнес-жоспар** – фирманың бизнес-операциясын, іс-қимылдарын жүзеге асыру жоспары, бағдарламасы.

**Жинақтаушы зейнетақы қоры** – зейнетақы жарналарын тартуды және зейнетақы төлемдері жөнідегі қызметті, сондай-ақ Қазақстан Республикасының заңдарында белгіленген тәртіппен зейнетақы активтерін инвестициялық басқару жөніндегі қызметті жүзеге асыратын заңи тұлға.

**Қаржы** – ақша қаражатын, қаржы ресурстарын, оларды жасалуы мен қозғалысы, бөлінісі мен қайта бөлінісі тұрғысынан алып қарайтын, экономикалық қатынастардың жиынтығы.

**Қаржы құқығы** – мемлекеттің қаржылық қызметімен байланысты қатынастарын реттейтін құқық саласы.

**Қаржылық менеджмент** – кәсіпорында инвестицияларды қоса барлық қаржы процестерін қалыптастыру және реттеу, жоспарлау, шешімдер қабылдау.

**Қаржы ресурстары** – мемлекеттің, кәсіпорындардың, бірлестіктердің, ұйымдардың қарамағындағы ақша қаражаты мен қорларының жиынтығы, қоғамдық жиынтық өнім мен ұлттық табысты қайта бөлу барысында құрылады.

**Қаржы рыногы** – қаржылық қызмет көрсеті мен тұтынуға, сондай-ақ қаржы құралдарының шығарылуына және айналысына байланысты қатынастардың жиынтығы.

**Қаржы рыногындағы кәсіби қызмет** – қаржылық қызмет көрсету жөніндегі кәсіпкерлік қызмет.

**Қаржылық ұйым** – қаржылық қызмет көрсету жөніндегі кәсіпкерлік қызметті жүзеге асыратын заңи тұлға.

**Қор биржасы** – бағалы қағаздар рыногының кәсіпқой қатысушылары құратын акционерлік қоғам нысанындағы өзін-өзі реттейтін бей-коммерциялық ұйым.

Құжатты бағалы қағаздар – құжаттық нысанда шығарылған бағалы қағаздар.

**Материалдық емес активтер** – жылдық жиынтық табыс алу үшін ұзақ мерзімді (бір жылдан артық) кезең ішінде пайдаланылатын материалдық емес активтер.

**Мемлекеттік бағалы қағаздар** – Үкімет пен жергілікті атқарушы органдар шығарған бағалы қағаздар немесе елдің мемлекеттік (Ұлттық) банкісінің бағалы қағаздары.

**Мемлекеттің активтері** - өткен операциялар немесе оқиғалар нәтижесінде мемлекеттік меншікке алынған мүліктік және мүліктік емес игіліктер мен құндық бағасы бар құқықтар.

**Негізгі құралдар** – қызмет ету мерзімі бір жылдан асатын материалдық активтер.

**Облигация** – шығару кезінде айналыс мерзімі алдын ала белгіленген, оны шығару шарттарына сәйкес облигацияны шығарған тұлғадан ол бойынша сыйақы алу және оның айналыс мерзімінің аяқталуы бойынша облигацияның немесе өзге де мүліктік балама түріндегі нақты құнын алу құқығын куәландыратын бағалы қағаз.

**Портфелдік инвестиция** – қор рыногында конъюнктураның өзгеруіне қарай кейіннен сату үшін бағалы қағаздарды сатып алу; несиегерге тәуелсіз қарызгерге кредит беру. Портфелдік инвестицияның негізгі мақсаты – алып-сатарлықпен пайда алу немесе кредит бойынша пайыз алу.

**Сақтық рыногы** – сақтандыру бойынша қызметтер көрсету саласы, бүл қызметтерді сақтық компаниялары көрсетеді.

**Салықтар** – мемлекет біржақты тәртіппен заң жүзінде белгілеген, белгілі бір мөлшерде жүргізетін, қайтарусыз және өтеусіз сипатта болатын бюджетке төленетін міндетті ақшалай төлемдер.

**Сыртқы қарыз** – қарыз беруші Қазақстан Республикасының резиденті емес, ал қарыз алушы Қазақстан Республикасының Үкіметі немесе Қазақстан Республикасының резиденті болатын қарыз қатынастары.

**Туынды бағалы қағаздар** – осы туынды бағалы қағаздардың базалық активіне қатысты құқықты куәландыратын бағалы қағаздар. Туынды бағалы қағаздарға своптар, форвардтар, фьючерстер, депозитарийлік қолхаттар, варранттар және Қазақстан Республикасының заңнамасына сәйкес туынды бағалы қағаздар деп танылған басқа да бағалы қағаздар жатады.

**Хеджерлеу** – коммерциялық және валюталық қатерден сақтандыру.

**Эмиссиялық бағалы қағаздар** – бір шығарылым шегінде осы шығарылым үшін бірдей жағдай негізінде орналастырылатын және айналымда болатын, біртекті белгілері мен реквизиттері бар бағалы қағаздар.

**Эмиссиялық емес бағалы қағаздар** – заңнамалық актілерде көрсетілген белгілерге сәйкес келмейтін бағалы қағаздар.

**Эмитенттер** – қолданылып жүрген заңдарға сәйкес эмиссиялық бағалы қағаздар шығаруды жүзеге асыратын заңи тұлғалар.